CELEX: 62020CN0271
Language: lt
Date: 2020-06-19 00:00:00
Title: Byla C-271/20: 2020 m. birželio 19 d. Verwaltungsgericht Berlin (Vokietija) pateiktas prašymas priimti prejudicinį sprendimą byloje Aurubis AG / Vokietijos Federacinė Respublika

31.8.2020   
            
            
               LT
            
            
               Europos Sąjungos oficialusis leidinys
            
            
               C 287/28
            
         
      2020 m. birželio 19 d.Verwaltungsgericht Berlin (Vokietija) pateiktas prašymas priimti prejudicinį sprendimą byloje Aurubis AG / Vokietijos Federacinė Respublika
      
      (Byla C-271/20)
      (2020/C 287/44)
      Proceso kalba: vokiečių
      
         Prašymą priimti prejudicinį sprendimą pateikęs teismas
      
      
         Verwaltungsgericht Berlin
      
      
         Šalys pagrindinėje byloje
      
      
         Ieškovė: Aurubis AG
      
      
         Atsakovė: Vokietijos Federacinė Respublika, atstovaujama Umweltbundesamt
      
      
         Prejudiciniai klausimai
      
      
                  1.
               
               
                  Ar Komisijos sprendimo 2011/278/ES (1) 3 straipsnio d punkte nustatytos sąlygos, taikomos dėl nemokamo apyvartinių taršos leidimų suteikimo atsižvelgiant į su kuro santykiniu taršos rodikliu susijusią įrenginio technologinio proceso dalį, įvykdytos, kai spalvotųjų metalų gamybos įrenginyje pagal Direktyvos 2003/87/EB I priedą betiglio lydymo krosnyje pirminiam variui gaminti naudojamas vario koncentratas, kuriame yra sieros, ir koncentrate esančiai vario rūdai lydytis reikalinga neišmatuojama šiluma iš esmės generuojama oksiduojantis koncentrate esančiai sierai, taigi vario koncentratas naudojamas ir kaip žaliava, ir kaip degi medžiaga šilumai gaminti?
               
            
                  2.
               
               
                  Jei į pirmąjį klausimą būtų atsakyta teigiamai:
                  Ar teisės reikalauti suteikti papildomų nemokamų apyvartinių taršos leidimų už 3-iąjį prekybos laikotarpį gali būti įgyvendinamos pasibaigus 3-iajam prekybos laikotarpiui suteikiant 4-ojo prekybos laikotarpio leidimus, jei tokią teisę reikalauti suteikti leidimų teismas patvirtino tik pasibaigus 3-iajam prekybos laikotarpiui, ar baigiantis 3-iajam prekybos laikotarpiui neįgyvendintos teisės reikalauti suteikti leidimų išnyksta?
               
            
         (1)  2011 m. balandžio 27 d. Komisijos sprendimas 2011/278/ES, kuriuo nustatomos suderinto nemokamo apyvartinių taršos leidimų suteikimo pagal Europos Parlamento ir Tarybos direktyvos 2003/87/EB 10a straipsnį pereinamojo laikotarpio Sąjungos taisyklės (OL L 130, 2011, p. 1.)